rejauldu/bengali-wikipedia huggingface dataset:
বাল্ড মাউন্টেন (তাকে লিসা হোরা (পোলিশ: Łysa Góra, ইউক্রেনীয়: Лиса гора, লিসা হোরা; রুশ: Лысая гора, লিসায়া গোরা) বলা হয়) একটি স্থান যেটি স্লাভিক লোককথায় যাদুবিদ্যা বা যাদুকরী কাজের সঙ্গে সম্পর্কিত। কিংবদন্তি অনুসারে, যাদুকরীরা যাদুকরীর শব্বত উদযাপন করতে নিয়মিতভাবে "বাল্ড মাউন্টেন"-এ জড়ো হয়।Vladimir Dahl, О поверьях, суевериях и предрассудках русского народа [On Beliefs, Superstitions and Prejudices of the Russian People], 1845–1846 (see Wikisource)  এই ধারণার সঠিক উৎস এবং বাস্তব প্রমাণ স্পষ্ট নয়। উল্লেখযোগ্য "বাল্ড মাউন্টেন"গুলির মধ্যে রয়েছে পোল্যান্ডের লিসা গোরা, ইউক্রেনের কিয়েভে লিসা হোরা এবং জামকোভা হোরা পাহাড়।   সাংস্কৃতিক উল্লেখ    নাইট অন বাল্ড মাউন্টেন কিংবদন্তি থেকে অনুপ্রাণিত একটি সংগীত রচনা, যা তৈরি করেছেন মডেস্ট মুসোর্গস্কি এবং পরে রূপান্তর করেন নিকোলাই রিমস্কি-কোরসাকভ।  মিখাইল বুলগাকভের দ্য মাস্টার অ্যান্ড মার্গারিটা উপন্যাসে একটি "বাল্ড মাউন্টেন" দেখা যায়, যেখানে "আয়েশুয়া" (নাসারেথের যীশু) কে ক্রুশবিদ্ধ করা হয়েছিল এবং যেখানে মার্গারিটা একটি শব্বতে অংশ নেয়।  ১৯৭০-এর দশকে বেলারুশ-এ 'আ টেল অফ দ্য বাল্ড মাউন্টেন' (রুশ:Сказ пра лысую гару) নামে একটি বেনামী কবিতা ব্যাপকভাবে ছড়িয়ে পড়ে। এতে বেলারুশিয়ান সোভিয়েত লেখক সংঘের সদস্যদের ব্যঙ্গ করা হয়, যারা ডাচা বরাদ্দ নিয়ে বিবাদে জড়িয়ে পড়েছিল।  মানডে বিগিনস স্যাটারডে (১৯৬৫), সোভিয়েত লেখক বরিস ও আরকাদি স্ট্রুগাটস্কির একটি বিজ্ঞান কল্পকাহিনি উপন্যাস। এতে ডাইনি নয়না কিয়েভনা নামের এক বাড়িওয়ালি প্রতি বছর "বার্ষিক রিপাবলিকান কনভেনশন"-এ অংশ নিতে লাইসায়া গোরায় উড়ে যায়।  লিসা গোরা (প্রাচীন ভাষায়: Ard Serbin) হল রোল-প্লেয়িং গেম দ্য উইচার ৩: ওয়াইল্ড হান্ট-এর একটি স্থান। এটি একটি বার্ষিক অনুষ্ঠানের স্থান, যেখানে বোগের বোনেরা — তিনজন প্রাচীন, শক্তিশালী, দৈত্যাকৃতির ডাইনি — তাদের উপাসকদের অনুগ্রহ প্রদান করে। গেমের কাহিনিতে, গেরাল্ট অফ রিভিয়া ও সিরি এই অনুষ্ঠানে হামলা করে এবং বোনেরা ও তাদের অতিথি, ওয়াইল্ড হান্টের অধিনায়ক ইমলিথকে হত্যা করে।   আরও দেখুন    লিসা হোরা (দ্ব্যর্থতা নিরসন)  ওয়ালপুরগিস নাইট  ডাইনিদের পাহাড় , লিথুয়ানিয়া   লোককাহিনীতে ডাইনিদের শব্বতের অন্যান্য স্থান   ব্লকুলা (ব্লাকুল্লা), সুইডেন  ব্রোকেন , জার্মানি  কিয়োপেলিনভুরি, ফিনল্যান্ড  শত্রিয়া, লিথুয়ানিয়া   তথ্যসূত্র   বিষয়শ্রেণী:পৌরাণিক পর্বত
দ্য জেজুস অ্যান্ড ম্যারি চেইন (ইংরেজি: The Jesus and Mary Chain) ১৯৮৩ সালে পূর্ব কিলব্রাইড, স্কটল্যান্ড এ গঠিত একটি স্কটিশ অল্টারনেটিভ রক ব্যান্ড। স্বতন্ত্র লেবেল ক্রিয়েশন রেকর্ডসে স্বাক্ষর করার পরে, তারা ১৯৮৪ সালে তাদের প্রথম একক "আপসাইড ডাউন" প্রকাশ করেছিল। তাদের প্রথম অ্যালবাম সাইকোক্যানডি ১৯৮৫ সালে প্রকাশিত হয়েছিল, যা সমালোচকদের দ্বারা ব্যাপক প্রশংসিত হয়েছিল। দলটি ১৯৯৯ সালে নিস্তেজ হওয়ার আগে আরো ৫ টি ষ্টুডিও অ্যালবাম প্রকাশ করে। ২০০৭ সালে দলটি পুনরায় গঠিত হয়।   ডিসকোগ্রাফি    সাইকোক্যানডি (১৯৮৫)  ডার্কল্যান্ডস (১৯৮৭)  অটোমেটিক (১৯৮৯)  হানি'স ডেড (১৯৯২)  স্টোনেড & ডিথ্রোনড (১৯৯৪)  মুনকি (উচ্চারিত: মুন-কাই; ১৯৯৮)  ড্যামেজ এন্ড জয় (২০১৭)   আরও দেখুন    স্লোডাইভ   টেম ইম্পালা  পোস্ট রক  গডস্পীড ইউ! ব্ল্যাক এম্পেরর   তথ্যসূত্র   বিষয়শ্রেণী:রক সঙ্গীত দল বিষয়শ্রেণী:স্কটিশ সঙ্গীত দল বিষয়শ্রেণী:রক সঙ্গীত জোড়
ঝারকাটা নদী  বাংলাদেশের উত্তর-কেন্দ্রীয় অঞ্চলের জামালপুর জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক ঝারকাটা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৯।   প্রবাহ  ঝারকাটা নদীর উৎপত্তি জামালপুর জেলার ইসলামপুর উপজেলার হারগিলা নামক স্থানে প্রমত্তা যমুনা নদী থেকে। উৎসমুখ হতে এটি ইসলামপুরের কাজলা, মাদারগঞ্জ উপজেলার গোবিন্দী, ঝারকাটা, গজারমারী, পূর্ব নলছিয়া, লালডোবা, বিনোদটংগী, গোপালপুর, ভাংবাড়ী, বাগলেরগড়, জটিয়ারপাড়া, পশ্চিম দিলালেরপাড়া( মেলানৃদহ) গুনারীতলা, এবং মেলান্দহ উপজেলার কাহেতপাড়া, বেলতৈল, গাজীপুর, প্রভৃতি গ্রামের বুক চিরে প্রবাহিত হয়ে কৃস্টপুর ব্রীজের নিকট অপরাপর দাঁতভাঙ্গা,  ঝিনাই নদীর  সাথে মিশে কিছুদূর অগ্রসর হয়ে সরিষাবাড়ি উপজেলার কাছে পুনরায় যমুনা নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:জামালপুর জেলার নদী বিষয়শ্রেণী:সরিষাবাড়ী উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। জেলা পর্যায়ের কোনো শাখা অফিস নিয়ে লিখিত নিবন্ধ কোনো যুক্তিতেই বিশ্বকোষীয় হতে পারে না। Ashiq Shawon (আলাপ) ০৫:৪১, ১৯ মে ২০২৪ (ইউটিসি) সড়ক ও জনপথ বিভাগ, মেহেরপুর   – (অপসারণের প্রস্তাবনা দেখুনলগ দেখুন) () প্রতিষ্ঠানটি সড়ক ও জনপথ অধিদপ্তরের একটি জেলা অফিস মাত্র, সংস্থাটি একক কোনো সরকারি সংস্থা বা অধিদপ্তর নয়। প্রতিষ্ঠানটি WP:ORG বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৫:০৫, ১৬ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পাহাড়তলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  পাহাড়তলী ওয়ার্ডের আয়তন ৩.২৬ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী পাহাড়তলী ওয়ার্ডের মোট জনসংখ্যা ৮০,৩৯০ জন। এর মধ্যে পুরুষ ৪২,৫৬১ জন এবং মহিলা ৩৭,৮২৯ জন। মোট পরিবার ১৬,৪৪১টি।   অবস্থান ও সীমানা  চট্টগ্রাম সিটি কর্পোরেশনের মধ্যাংশে পাহাড়তলী ওয়ার্ডের অবস্থান। এর পশ্চিমে ১২নং সরাইপাড়া ওয়ার্ড; দক্ষিণে ১২নং সরাইপাড়া ওয়ার্ড ও ২৩নং উত্তর পাঠানটুলী ওয়ার্ড; পূর্বে ১৪নং লালখান বাজার ওয়ার্ড এবং উত্তরে ৮নং শুলকবহর ওয়ার্ড ও ৯নং উত্তর পাহাড়তলী ওয়ার্ড অবস্থিত।   প্রশাসনিক কাঠামো  পাহাড়তলী ওয়ার্ড চট্টগ্রাম সিটি কর্পোরেশনের আওতাধীন ১৩নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের খুলশী থানার আওতাধীন এবং এটি ২৮৭নং চট্টগ্রাম-১০ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:  টাইগার পাস  আমবাগান  ঝাউতলা  সেগুনবাগান   ওয়ার্লেস  টিকেট প্রিন্টিং প্রেস কলোনি   শিক্ষা ব্যবস্থা  ২০১১ সালের আদমশুমারি অনুযায়ী পাহাড়তলী ওয়ার্ডের সাক্ষরতার হার ৬১.৯%। এ ওয়ার্ডে ১টি বিশ্ববিদ্যালয়, ১টি কলেজ, ৩টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে। এছাড়াও "ইউসেপ" নামকরণে একটি বিদেশি এনজিও স্কুল রয়েছে। যা দেশের সুবিধাবঞ্চিত শ্রমজীবী শিশুদের একাডেমিক শিক্ষার পাশাপাশি কারিগরি প্রশিক্ষণের মাধ্যমে দেশে নিরক্ষরতা ও বেকারত্ব দূরীকরণে গুরুত্বপূর্ণ ভূমিকা পালন করছে।    শিক্ষা প্রতিষ্ঠান  বিশ্ববিদ্যালয়  ইউনিভার্সিটি অব সায়েন্স অ্যান্ড টেকনোলজি চট্টগ্রাম  কলেজ  পাহাড়তলী কলেজ  মাধ্যমিক বিদ্যালয়  টাইগারপাস বহুমুখী উচ্চ বিদ্যালয়  ওয়ারলেস ঝাউতলা কলোনী উচ্চ বিদ্যালয়  টিকেট প্রিন্টিং প্রেস কলোনী উচ্চ বিদ্যালয়  রেলওয়ে এমপ্লয়িজ বালিকা উচ্চ বিদ্যালয়  প্রাথমিক বিদ্যালয়  আমবাগান সরকারি প্রাথমিক বিদ্যালয়  টিকেট প্রিন্টিং প্রেস কলোনী সরকারি প্রাথমিক বিদ্যালয়  নিউ ঝাউতলা সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১৩নং পাহাড়তলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকজনতা ব্যাংকআমবাগান শাখাসাধারণটাইগার পাস রোড, আমবাগান০২বেসরকারি বাণিজ্যিক ব্যাংকআইএফআইসি ব্যাংকখুলশী শাখাসাধারণরুবিয়া হাইটস, ৭/এ/১, রোড নং ৩, দক্ষিণ খুলশী, চট্টগ্রাম০৩ইস্টার্ন ব্যাংকখুলশী শাখাইউসুফ মিনার, বাসা নং ৫১/বি, জাকির হোসেন রোড, পাহাড়তলী, চট্টগ্রাম০৪ইসলামী ব্যাংক বাংলাদেশখুলশী শাখাইসলামী শরিয়াহ্ ভিত্তিকরহিম'স প্লাজা ডি সিপিডিএল, বাসা নং ৩৪/১৬৩, খুলশী, চট্টগ্রাম   দর্শনীয় স্থান   বাটালি পাহাড়  শেখ রাসেল পার্ক + রেলওয়ে যাদুঘর  ইউরোপীয়ান ক্লাব, পাহাড়তলী   আরও দেখুন   খুলশী থানা  চট্টগ্রাম সিটি কর্পোরেশন  চট্টগ্রাম জেলা   কাউন্সিলর   কাউন্সিলর  রাজনৈতিক দল  নির্বাচন সন মোহাম্মদ হোসেন হিরণ  বাংলাদেশ আওয়ামী লীগ  ২০১৫ মোঃ ওয়াসিম উদ্দিন চৌধুরী  বাংলাদেশ আওয়ামী লীগ  ২০২১   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
জন চার্লস ফিল্ডস একজন কানাডীয় গণিতবিদ এবং ফিল্ডস পদক এর প্রতিষ্ঠাতা।   জীবনী  ফিল্ডস ১৮৬৩ সালের ১৪ মে অন্টারিওর হ্যামিল্টনে জন্মগ্রহণ করেন। তিনি টরন্টো বিশ্ববিদ্যালয় থেকে ১৮৮৪ সালে গ্র্যাজুয়েট হন। তিনি ১৮৮৭ সালে জনস হপকিন্স বিশ্ববিদ্যালয় থেকে পিএইচডি ডিগ্রি লাভ করেন। তিনি জনস হপকিন্স বিশ্ববিদ্যালয় এ দুই বছর শিক্ষকতা করেন। তিনি টরন্টো বিশ্ববিদ্যালয় এ শিক্ষকতা করার জন্য ১৯০২ সালে কানাডায় ফিরে আসেন। তিনি ১৯১৯ থেকে ১৯২৫ সাল পর্যন্ত রয়েল কানাডিয়ান ইন্সটিটিউট এর প্রেসিডেন্টের দায়িত্ব পালন করেন। তিনি ১৯০৭ সালে রয়েল সোসাইটি অব কানাডা এবং ১৯১৩ সালে রয়েল সোসাইটি অব লন্ডন এর ফেলো নির্বাচিত হন।   তথ্যসূত্র   বিষয়শ্রেণী:১৮৬৩-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:কানাডীয় গণিতবিদ বিষয়শ্রেণী:রয়েল সোসাইটির সভ্য বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের শিক্ষক
থাম্ব|২০০৭ সালে আজিজা সিদ্দিকী আজিজা সিদ্দিকী (পশতঃ عزيزه صديقي; জন্ম ১৯৮৩) একজন আফগান কর্মী।Next generation: Afghan-born woman helps other immigrants cross cultural, legal bridges in St. Louis , STLBeacon, Retrieved 12 July 2016Honorees তিনি আফগান এনজিও অ্যাকশন এডের সাথে মহিলা অধিকার সমন্বয়কারী ছিলেন, যেখানে তিনি গ্রামে আফগান নারীদের অবস্থা নিয়ে গবেষণা করেন এবং তাদের অধিকার সম্পর্কে শিক্ষি প্রদান করেন, এবং সিদ্ধান্ত গ্রহণের সময় প্রশিক্ষণের ব্যবস্থাও করেন, যেখানে তিনি ব্যক্তিগতভাবে বিভিন্ন হুমকির মুখোমুখি হয়েও তার কার্যক্রম চালিয়ে যান।  আফগানিস্তানে জন্মগ্রহণকারী আজিজা সিদ্দিকী যুদ্ধের কারণে আট বছর বয়সে পাকিস্তানে চলে যান, তবে ২০০৩ সালে আফগানিস্তানে নারীদের অধিকার প্রতিষ্ঠার জন্য ফিরে আসেন। ২০০৭ সালে তিনি আন্তর্জাতিক সাহসী নারী পুরস্কার লাভ করেন। তবে, তার খ্যাতির কারণে তিনি নিরাপদে আফগানিস্তানে ফিরে আসার জন্য অক্ষম হন এবং তাই তিনি মার্কিন যুক্তরাষ্ট্রে আশ্রয় গ্রহণ করেন।  ২০০৮ সালে, তিনি বিআইএএস, বাই-লিংগাল ইন্টারন্যাশনাল অ্যাসিস্ট্যান্ট সার্ভিসেসের জন্য একজন কর্মী হিসেবে কাজ করতে শুরু করেন, যা বয়স্ক ও প্রতিবন্ধী অভিবাসী, আসিয়ানী এবং উদ্বাস্তুদের সাহায্য করে। ২০০৯ সালে সিদ্দিকী গিটানা প্রোডাকশন থেকে "এক্সট্রাঅর্ডিনারি অর্ডিনারি পার্সন অব দ্য ইয়ার" পুরস্কার পেয়েছিলেন, যা শিল্প ও কলা শিক্ষার মাধ্যমে বৈচিত্র্যতাকে উন্নীত করে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:১৯৮০-এ জন্ম বিষয়শ্রেণী:নারী মানবাধিকার কর্মী বিষয়শ্রেণী:আফগান নারী অধিকার কর্মী বিষয়শ্রেণী:১৯৮০-এর দশকে জন্ম বিষয়শ্রেণী:পাকিস্তানে আফগান প্রবাসী
বহুব্রীহি বাংলাদেশ টেলিভিশনে প্রচারিত অন্যতম জনপ্রিয় ধারাবাহিক নাটক। বহুব্রীহি অর্থ কোন কিছুর একাধিক মাত্রা এবং এখানে এর অর্থ জীবনের রহস্য। নাটকটি লিখেছেন বিখ্যাত লেখক, নাট্যকার, চিত্রনাট্যকার এবং চলচ্চিত্র নির্মাতা হুমায়ূন আহমেদ। নাটকটিতে সামাজিক ঘটনাগুলির প্রতীকী উপস্থাপনা করা হয়েছে। ধারাবাহিকটিতে অভিনয় করেন আবুল হায়াত, আসাদুজ্জামান নূর, আলী যাকের, আফজাল হোসেন, লুৎফুন নাহার লতা, লাকী ইনাম, আবুল খায়ের, আফজাল শরীফ প্রমুখ। ধারাবাহিকটি বিপুল দর্শক সমাদর লাভ করে, এবং হাসির ধারাবাহিক হিসাবে আজও জনপ্রিয়। নাটকটির প্রযোজক ছিলেন নওয়াজিশ আলি খান।  এ নাটকের বিখ্যাত সংলাপগুলো হলো: তুই রাজাকার, আপনি হলেন গিয়ে বটবৃক্ষ, বহিষ্কার হও, ইত্যাদি। "তুই রাজাকার" স্লোগানটি এই ধারাবাহিক নাটকে সর্বপ্রথম ব্যবহার করা হয়।   ভিত্তি  মূল চরিত্র জনাব সোবহান হলেন একজন ধনী অবসরপ্রাপ্ত, তিনি তার পরিবারের সঙ্গে ঢাকায় ধানমন্ডির "নিরিবিলি" নামের একটি ভবনে থাকেন। এই ব্যক্তির প্রধান বৈশিষ্ট্য হল তিনি সর্বদা তার চারপাশে সামাজিক এবং সাংস্কৃতিক সমস্যা খুঁজে জড়িত হতে চান, কিন্তু দুর্ভাগ্যবশত তার সমস্ত পরিকল্পনা শেষ পর্যন্ত ব্যর্থ হত, কারণ তার পাওয়া প্রায় প্রতিটি সমস্যার সাথে বাস্তবতার কোনও সম্পর্ক নেই। তিনি একটি বড় নোট বইয়ে সমস্যাগুলি লিখতে ভালবাসেন এবং তার স্ত্রী মিনু সবসময় এটি নিয়ে বিরক্ত ছিলেন।  জনাব আনিস তার বাড়ির একজন ভাড়াটিয়া, যিনি বিপত্নীক, ও তার দুই সন্তান আছে। তিনি একটি জিনিসে ভালো, আর তা হল মানুষকে ভাল পরামর্শ দেওয়া। জনাব সোবহান যে সকল সমস্যা চিহ্নিত করতেন, তা সর্বদা জনাব আনিসের কাছে সমালোচিত হত। এরপর একদিন জনাব সোবহান আনিসের কাছে নতুন কোনো সমস্যা (কাজ) তাকে খুঁজে দিতে বলেন। এরপর আনিস ১৯৭১ সালের বাংলাদেশের মুক্তিযুদ্ধের শহীদদের নাম নিয়ে কাজ করার ধারণা দেন।   অভিনয়ে  নাটক প্রধান চরিত্রগুলি নিম্নরূপ:   জনাব সোবহান চরিত্রে আবুল হায়াত  জনাব সোবহানের স্ত্রী মিনু চরিত্রে আলেয়া ফেরদৌসি  ফরিদ মামা চরিত্রে আলী যাকের   মিলি চরিত্রে লুৎফুন নাহার লতা  বিলু চরিত্রে নাহিদ জামান  আনিস চরিত্রে আসাদুজ্জামান নূর  কাদের চরিত্রে আফজাল শরীফ  রহিমার মা চরিত্রে মাহমুদা খাতুন  টগর চরিত্রে তোর্শা (তোরাশা)  নিশা চরিত্রে রেহনুমা তারান্নুম  এশা চরিত্রে লাকী ইনাম  ডাক্তার চরিত্রে  আফজাল হোসেন  এমদাদ খোন্দকার চরিত্রে আবুল খায়ের  করিম চরিত্রে নাজমুল হুদা বাচ্চু  পুতুল চরিত্রে দীপা ইসলাম   তথ্যসূত্র    বহিঃসংযোগ   বিষয়শ্রেণী:বাংলাদেশ টেলিভিশনের অনুষ্ঠান বিষয়শ্রেণী:১৯৮০-এর দশকের বাংলাদেশী টেলিভিশন ধারাবাহিক বিষয়শ্রেণী:বাংলাদেশী নাটক টেলিভিশন ধারাবাহিক বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:১৯৮৮-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:হুমায়ূন আহমেদের নাটক বিষয়শ্রেণী:বাংলাদেশী নাট্য টেলিভিশন ধারাবাহিক বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
আবার বছর কুড়ি পরে শ্রীমন্ত সেনগুপ্ত রচিত ও পরিচালিত ২০২৩ সালের সালের বাংলা চলচ্চিত্র। প্রতীক চক্রবর্তী, অনিমেষ গাঙ্গুলি এবং সৌম্য সরকার ছবিটিকে যৌথভাবে প্রযোজনা করেছেন। রণজয় ভট্টাচার্য ছবিতে সঙ্গীত দিয়েছেন। ছবিতে অভিনয় করেছেন আবির চট্টোপাধ্যায়, রুদ্রনীল ঘোষ, তনুশ্রী চক্রবর্তী, অর্পিতা চট্টোপাধ্যায় প্রমূখ।   অভিনয়ে    আবির চট্টোপাধ্যায়  রুদ্রনীল ঘোষ  তনুশ্রী চক্রবর্তী  অর্পিতা চট্টোপাধ্যায়  তানিকা বসু  দিব্যশা দাস  আর্য দাসগুপ্ত  পুষণ দাসগুপ্ত  অরুন মুখোপাধ্যায়  রাজর্ষি নাগ   সঙ্গীত  সংখ্যাগানের নামগানের কথাসঙ্গীতশিল্পী১আবার বছর কুড়ি পরে (টাইটেল ট্র্যাক)তমোঘনা চট্টোপাধ্যায়রূপঙ্কর বাগচী২দেখা হয়ে যায়রণজয় ভট্টাচার্যরণজয় ভট্টাচার্য, অন্বেষা৩আদরঅনিন্দ্য চট্টোপাধ্যায়অনিন্দ্য চট্টোপাধ্যায়৪আলোর শহরতমোঘনা চট্টোপাধ্যায়রুপম ইসলাম৫বন্ধুরণজয় ভট্টাচার্যসিধু, পটা এবং শাওনী মজুমদার৬আদর (রিপ্রাইস ভার্সন)অনিন্দ্য চট্টোপাধ্যায়লগ্নজিতা চক্রবর্তী৭বন্ধু (রিপ্রাইস ভার্সন)রণজয় ভট্টাচার্যশাওনী মজুমদার   তথ্যসূত্র   বিষয়শ্রেণী:ভারতীয় চলচ্চিত্র
নান্দাইল ইউনিয়ন বাংলাদেশের ময়মনসিংহ জেলার নান্দাইল উপজেলার অন্তর্গত একটি ইউনিয়ন।   অবস্থান ও সীমানা    ইতিহাস   নামকরণ  এক সময়ে নন্দদুলাল নামের এক জমিদার ছিলেন। জমিদারি সীমানা তিনি নির্ধারণ করেছিলেন আইলের মাধ্যমে। মোগল আমলে এ এলাকার জনগণের নিকট থেকে জমির খাজনা আদায় করা খুবই দুরূহ ছিল। নন্দলাল প্রজাদের সঙ্গে ভাল সম্পর্ক তৈরি করে খাজনা আদায়ে সাফল্য লাভ করেন। তখন থেকেই এ এলাকার নাম তার নামানুসারে নান্দাইল রাখা হয়। নন্দ দুলালের "নন্দ"। এর সঙ্গে আইল অপভ্রংশ যুক্ত হয়ে নান্দাইল নামকরণ হয়।   প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার:  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:নান্দাইল উপজেলার ইউনিয়ন
উমর ইবনে আবদুল আজিজ ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ০৫ ফেব্রুয়ারি ৭২০, ১৬ রজব ১০১ হিজরি) () উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের পঞ্চম খলিফা বলে থাকেন। তাকে 'উমাইয়া সাধু'বলা হয়। তিনি ইসলামের ইতিহাসে দ্বিতীয় উমর নামে পরিচিত ছিলেন। তাকে ইসলামের প্রথম মুজাদ্দিদ বলে গণ্য করা হয়।   প্রারম্ভিক জীবন  উমর সম্ভবত ৬৮০ নাগাদ মদীনায় জন্মগ্রহণ করেন। তার পিতা আবদুল আজিজ ইবনে মারওয়ান শহরের ধনী উমাইয়া গোত্রের সদস্য ছিলেন এবং তার মা উম্মে আসিম বিনতে আসিম খলিফা উমর ইবনে আল-খাত্তাবের (রাজত্বকাল ৬৩৪-৬৪৪) নাতনি ছিলেন। খলিফা উমরের কাছ থেকে তার উত্তরাধিকার পরবর্তীতে দ্বিতীয় উমর এবং ঐতিহ্যবাহী মুসলিম উৎসগুলি তাকে অন্যান্য উমাইয়া শাসকদের থেকে আলাদা করার জন্য অনেক বেশি জোর দিয়েছে। তাঁর জন্মের সময়, উমাইয়াদের আরেকটি শাখা, সুফিয়ানিরা দামেস্ক থেকে খিলাফত শাসন করেছিল। যখন খলিফা প্রথম ইয়াজিদ এবং তার পুত্র ও উত্তরসূরি দ্বিতীয় মুয়াবিয়া যথাক্রমে ৬৮৩ ও ৬৮৪ সালে দ্রুত মৃত্যুবরণ করেন, তখন খিলাফত জুড়ে উমাইয়া কর্তৃত্বের পতন ঘটে এবং মদিনাসহ হেজাজের উমাইয়াদের প্রতিদ্বন্দ্বী খলিফা আবদুল্লাহ ইবনে আল-জুবায়েরের সমর্থকরা বিতাড়িত করে। উমাইয়া নির্বাসিতরা সিরিয়ায় আশ্রয় নিয়েছিল, যেখানে অনুগত আরব গোত্ররা রাজবংশকে সমর্থন করতো। উমরের দাদা প্রথম মারওয়ান শেষ পর্যন্ত এই গোত্রদের দ্বারা খলিফা হিসাবে স্বীকৃত হন এবং তাদের সহায়তায় সিরিয়ায় উমাইয়া শাসন পুনরুদ্ধার করেন।   ব্যক্তিজীবন  উমর ইবনে আবদুল আজিজ ছিলেন আল্লাহভীরু ও জ্ঞানতাপস। তিনি বাল্যকালে তার পিতার সাথে মিশর গমন করেন ও সেখানে প্রাথমিক শিক্ষা লাভ করেন।তিনি মদিনা থেকে কুরআন, তাফসির ও আরবি সাহিত্য বিষয়ে পাণ্ডিত্য অর্জন করেন।তিনি খলিফা আবদুল মালিকের তনয়া ফাতিমাকে বিবাহ করেন।তাঁর মাতা ছিলেন হযরত উমর (রা.) এর পৌত্রী উম্মু আসিম।  তথ্যসূত্র    উৎস                              Tillier, Mathieu. (2014). Califes, émirs et cadis : le droit califal et l’articulation de l’autorité judiciaire à l’époque umayyade, Bulletin d’Études Orientales, 63 (2014), p. 147-190.    বিষয়শ্রেণী:ইসলামের খলিফা বিষয়শ্রেণী:৮ম শতাব্দীর খলিফা বিষয়শ্রেণী:উমাইয়া খলিফা বিষয়শ্রেণী:৬৮২-এ জন্ম বিষয়শ্রেণী:৭২০-এ মৃত্যু বিষয়শ্রেণী:আরব মুসলিম বিষয়শ্রেণী:মুজাদ্দিদ বিষয়শ্রেণী:মদিনার উমাইয়া গভর্নর বিষয়শ্রেণী:আরব্য রজনীর চরিত্র
শফকত আমানত আলী খান (; জন্ম ২৬ ফেব্রুয়ারি ১৯৬৫) হলেন একজন পাকিস্তানি গায়ক ও সংগীতজ্ঞ যিনি পটিয়ালা ঘরানার অন্তর্গত। ২০০৬ সাল নাগাদ তিনি পাকিস্তানি রক ব্যান্ড ফিউশনের মুখ্য গায়ক ছিলেন। ২০০৮ সালের ২৩ মার্চ তিনি প্রেসিডেন্টস প্রাইড অব পারফরম্যান্স পুরস্কারে ভূষিত হন।http://www.dawn.com/news/294940/president-confers-awards-on-outstanding-individuals, Shafqat Amanat Ali Khan's Pride of Performance Award info on Dawn newspaper, Published 24 March 2008. Retrieved 29 June 2016   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ধ্রুপদী গায়ক বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাতিয়ালা ঘরানা বিষয়শ্রেণী:পাঞ্জাবি সঙ্গীতশিল্পী বিষয়শ্রেণী:লাহোরের সঙ্গীতশিল্পী বিষয়শ্রেণী:পাকিস্তানি শাস্ত্রীয় সঙ্গীত বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি গায়ক বিষয়শ্রেণী:পাকিস্তানি গীতিকার বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:উর্দু ভাষার সঙ্গীতশিল্পী বিষয়শ্রেণী:পাকিস্তানি সঙ্গীতশিল্পী-গীতিকার বিষয়শ্রেণী:পাকিস্তানি পপ গায়ক বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
সঙ্ঘবদ্ধ ভোটাধিকারী বা ইউনাইটেড সাফ্রাজিস্ট ছিল যুক্তরাজ্যের একটি নারী ভোটাধিকার আন্দোলন।   ইতিহাস  ১৯১৪ সালের ৬ই ফেব্রুয়ারী মহিলা সামাজিক ও রাজনৈতিক ইউনিয়নের (ডব্লিউএসপিইউ) প্রাক্তন সদস্য এবং সমর্থকেরা এই গোষ্ঠীটির প্রতিষ্ঠা করেছিলেন। এখানে পুরুষদেরও প্রবেশাধিকার ছিল, এবং এটি অ-জঙ্গি ভোটাধিকারীদেরও স্বীকার করে নিয়েছিল, ডব্লিউএসপিইউ তে সেটি সম্ভব ছিলনা।Elizabeth Crawford, The Women's Suffrage Movement: A Reference Guide 1866-1928, p.694  সঙ্ঘবদ্ধ ভোটাধিকারীদের প্রতিষ্ঠাতা সদস্যদের মধ্যে ছিলেন লুইসা গ্যারেট অ্যান্ডারসন, এইচ জে গিলেস্পি, জেরাল্ড গোল্ড, অ্যাগনেস হারবেন ও হেনরি ডেভেনিশ হারবেন, বেসি ল্যান্সবারি, জর্জ ল্যান্সবারি, মেরি নীল, জুলিয়া স্কার ও জন স্কার, এমেলিন পেথিক-লরেন্স, ইভিলিন শার্প এবং এডিথ আয়ারটন। লুইস ইটস এবং লেনা অ্যাশওয়েলও ১৯১৪ সালে এর সদস্য হন, এছাড়াও ছিলেন ফ্যাবিয়ান সোসাইটির এইচ জে গিলেস্পি এবং এলেন স্মিথ।  গিলেস্পি সঙ্ঘবদ্ধ ভোটাধিকারী দলের কোষাধ্যক্ষ ছিলেন। মড আর্নক্লিফ সেনেট এর প্রথম সহকারী সভাপতি হন।  লুইসা গ্যারেট অ্যান্ডারসন এডিনবার্গ শাখার দায়িত্বে ছিলেন এবং এর আরেকটি শাখা লিভারপুলে ছিল, সেটির দায়িত্বে ছিলেন প্যাট্রিসিয়া উডলক। হেলেন ক্রফার্ড ১৯১৫ সালে গ্লাসগোতে একটি শাখা গঠন করেন লেবার পার্টির সদস্য অ্যানি সোমার্স এবং হোপ স্কোয়ারও সংগঠনে সক্রিয় ছিলেন, মেরি ফিলিপস ১৯১৫ এবং ১৯১৬ সালে তাঁদের সাথে কাজ করেছিলেন এবং সাফ্রাগেট ফেলোশিপ ও সিক্স পয়েন্ট গ্রুপের বিকাশ ঘটিয়ে যাচ্ছিলেন। লিলিয়ান হিক্স ছিলেন একজন প্রাক্তন ডব্লিউএসপিইউ জঙ্গি কর্মী যিনি হ্যাম্পস্টেড শাখার সচিব হয়েছিলেন।  সঙ্ঘবদ্ধ ভোটাধিকারী সংস্থা পেথিক-লরেন্স দ্বারা পরিচালিত এবং পূর্বে ডব্লিউএসপিইউ এর সাথে যুক্ত থাকা সংবাদপত্র ভোটস ফর উইমেনকে তাদের সংবাদপত্র হিসেবে গ্রহণ করেছিল, এটির প্রধান সম্পাদক ছিলেন এভলিন শার্প।  ডাব্লুএসপিইউ-এর বিপরীতে, সঙ্ঘবদ্ধ ভোটাধিকারী প্রথম বিশ্বযুদ্ধের মাধ্যমে প্রচার চালিয়ে গিয়েছিল। যদিও এদের সংবাদপত্রের প্রচার কমে যায়, কিন্তু সংগঠনটি ধীরে ধীরে প্রাক্তন ডব্লিউপিএসইউ এবং ন্যাশনাল ইউনিয়ন অফ উইমেনস সাফ্রেজ সোসাইটি (এনইউডব্লিউএসএস) থেকে আরও বেশি সদস্যকে আকৃষ্ট করেছিল।  ১৯১৮ সালে মহিলাদের ভোটাধিকার প্রবর্তনের সাথে সাথে, একটি বিজয় উদ্‌যাপন করার পরে, এবং এনইউডব্লিউএসএস উদযাপনে অংশগ্রহণ করার পরে, গোষ্ঠীটি নিজেকে ভেঙে দেয় এবং এর সংবাদপত্র বন্ধ করে দেয়।   তথ্যসূত্র   বিষয়শ্রেণী:দেশ অনুযায়ী নারীর ভোটাধিকার বিষয়শ্রেণী:দেশ অনুযায়ী ১৯১৪-এ প্রতিষ্ঠিত বিষয়শ্রেণী:যুক্তরাজ্যের নারীবাদী সংগঠন
মুকুন্দ রাম মণ্ডল হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সদস্য এবং ভারতের সংসদের নিম্নকক্ষ লোকসভায় পশ্চিমবঙ্গের মথুরাপুর থেকে দুই মেয়াদে নির্বাচিত হয়েছিলেন। এর আগে তিনি পশ্চিমবঙ্গ বিধানসভার সদস্য ছিলেন।   তথ্যসূত্র   বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:সপ্তম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:পশ্চিমবঙ্গের ব্যক্তি বিষয়শ্রেণী:১৯৩২-এ জন্ম
থাম্ব|লুমব্রিকাস টেরেস্ট্রিস, একটি কেঁচো থাম্ব|ইউপোলিমনিয়া ক্রাসকরনিসের সাদা তাঁবু, একটি স্প্যাগেটি কীট  কৃমি হল অমেরুদণ্ডী  দ্বিপার্শ্বীয়  ভাবে প্রতিসম প্রাণী যাদের সাধারণত লম্বা নলাকার নলের মতো শরীর থাকে, কোন অঙ্গ থাকে না এবং চোখ থাকে না (সর্বদা নয়)।কৃমি মাইক্রোস্কোপিক থেকে সামুদ্রিক পলিচেট ওয়ার্ম (ব্রিস্টল ওয়ার্ম) এর দৈর্ঘ্যে   ,  এবং   জন্য সামুদ্রিক নেমার্টিয়ান কৃমির জন্য (বুটলেস ওয়ার্ম), লাইনাস লংসিসিমাস ।  বিভিন্ন ধরনের কীট অন্যান্য প্রাণীর দেহের অভ্যন্তরে বাস করে একটি ছোট ধরনের পরজীবী কুলুঙ্গি দখল করে।মুক্ত-জীবিত কীট প্রজাতি ভূমিতে বাস করে না, বরং সামুদ্রিক বা মিঠা পানির পরিবেশে বা মাটির নিচে বাস করে।জীববিজ্ঞানে, "কৃমি" বলতে বোঝায় একটি অপ্রচলিত ট্যাক্সন, ভার্মস, যা ক্যারোলাস লিনিয়াস এবং জিন-ব্যাপটিস্ট ল্যামার্ক দ্বারা ব্যবহৃত সমস্ত নন- আর্থোপোড অমেরুদণ্ডী প্রাণীদের জন্য, এখন প্যারাফাইলেটিক হিসাবে দেখা যায়। নামটি প্রাচীন ইংরেজি শব্দ wyrm থেকে এসেছে।"কৃমি" নামে পরিচিত বেশিরভাগ প্রাণীই অমেরুদণ্ডী প্রাণী, তবে শব্দটি উভচর ক্যাসিলিয়ান এবং স্লোওয়ার্ম অ্যাঙ্গুইসের জন্যও ব্যবহৃত হয়, একটি পাবিহীন টিকটিকি ।অমেরুদণ্ডী প্রাণীদের সাধারণত "কৃমি" বলা হয় এর মধ্যে রয়েছে অ্যানিলিড ( কেঁচো এবং সামুদ্রিক পলিচেট বা ব্রিস্টল ওয়ার্ম), নেমাটোড ( রাউন্ডওয়ার্ম ), প্লাটিহেলমিন্থেস ( ফ্ল্যাটওয়ার্ম ), সামুদ্রিক নেমারটিয়ান কৃমি (" বুটলেস ওয়ার্ম "), সামুদ্রিক চ্যাটোগনাথা (আরো পুলওয়ার্মস ) পোকার লার্ভা যেমন গ্রাবস এবং ম্যাগটস ।  কৃমিকে হেলমিন্থও বলা যেতে পারে, বিশেষ করে চিকিৎসার পরিভাষায় যখন পরজীবী কৃমি, বিশেষ করে নেমাটোডা (রাউন্ডওয়ার্ম) এবং সেস্টোডা (টেপওয়ার্ম) যা তাদের হোস্টের অন্ত্রে বাস করে।যখন একটি প্রাণী বা মানুষের "কৃমি আছে" বলা হয়, এর মানে হল যে এটি পরজীবী কৃমি দ্বারা আক্রান্ত, সাধারণত রাউন্ডওয়ার্ম বা টেপওয়ার্ম ।ফুসফুসের কীটও একটি সাধারণ পরজীবী কৃমি যা বিভিন্ন প্রাণীর প্রজাতি যেমন মাছ এবং বিড়ালের মধ্যে পাওয়া যায়।    তথ্যসূত্র   বিষয়শ্রেণী:অপ্রচলিত প্রাণী স্তর